Решение на Общия съд от 11 юни 2025 г. — CeramicSpeed Sport/EUIPO — Golec (OSPW System)
(Дело T-352/24)1
(Марка на Европейския съюз — Производство за обявяване на недействителност — Международна регистрация, посочваща Европейския съюз — Словна марка „OSPW System“ — Абсолютно основание за недействителност — Описателен характер — Член 7, параграф 1, буква в) от Регламент (ЕО) № 207/2009 [понастоящем член 7, параграф 1, буква в) от Регламент (ЕС) 2017/1001] — Задължение за мотивиране — Член 94 от Регламент 2017/1001)
Език на производството: английски
Страни
Жалбоподател: CeramicSpeed Sport A/S (Холстербро, Дания) (представител: K. Kvistgaard-Aaholm, адвокат)
Ответник: Служба на Европейския съюз за интелектуална собственост (представител: T. Frydendahl)
Друга страна в производството пред апелативния състав на EUIPO, встъпила в производството пред Общия съд: Marcin Golec (Лондон, Обединено кралство) (представители: K. Muraro, G. Russo и C. Comolli Acquaviva, адвокати)
Предмет
С жалбата си на основание член 263 ДФЕС жалбоподателят иска отмяната и частичното изменение на решението на пети апелативен състав на Службата на Европейския съюз за интелектуална собственост (EUIPO) от 10 май 2024 г. (преписка R 1782/2023-5)
Диспозитив
Отхвърля жалбата.
Осъжда CeramicSpeed Sport A/S да понесе направените от него съдебни разноски, както и тези на г-н Marcin Golec.
Службата на Европейския съюз за интелектуална собственост (EUIPO) понася направените от нея съдебни разноски.
____________
1 ОВ C, C/2024/5118, 26.8.2024 г.